הצי הסודי של היהודים

ממוזער|מתנדבים אמריקאים מצוות "אקסודוס".משמאל לימין: מייק וייס, ויליאם מילמן, פול ירין, ביל ברנשטיין שנפל בקרב עם הבריטים|250px
ממוזער|מתנדבים מאניית "התקווה" במחנה המעצר בקפריסין.משמאל לימין: יו מקדונלד, סם גורדון, הרולד כץ, ג'ו גילדן, מורי גרינפילד|250px
ממוזער|פול שולמן, מתנדב עליה ב' מארצות הברית. מפקדו הראשון של חיל הים
"הצי הסודי של היהודים" ספר שכתב מורי גרינפילד  העוסק בקבוצה של 10 אוניות מעפילים ו-250 אנשי צוותן, רובם מתנדבים יהודים מארצות הברית, שהשתתפו במפעל ההעפלה בין השנים 1946–1948..

עשר מתוך שישים וחמש האוניות שהסיעו כשבעים אלף מעפילים לעבר ארץ ישראל בין תום מלחמת העולם השנייה להקמת מדינת ישראל נרכשו בארצות הברית. תשע מהן רכש המוסד לעלייה ב', ואחת רכש ארגון הקשור למפלגה הרוויזיוניסטית. במקביל לרכישת אוניות בארצות הברית גייס המוסד לעלייה ב' כמאתיים וחמישים מתנדבים יהודים כאנשי צוות לאוניות אלה. כיוון שהאוניות שנקנו בארצות הברית היו מן הגדולות בצי ההעפלה, השתתפו המתנדבים היהודים מאמריקה בהסעתם של כמעט 45% מכלל המעפילים שעשו דרכם לארץ-ישראל בין אוגוסט 1945 למאי 1948..

חלקם של המתנדבים האמריקאים במפעל ההעפלה הוצנע בגל הראשון של הספרים ובפרסומים שראו אור בנושא זה. אביבה חלמיש במאמרה מציינת מספר סיבות אובייקטיביות וסובייקטיביות להתעלמות הכמעט מוחלטת מן המתנדבים האמריקאים.

מסיבות שונות מתנדבים אלו גם לא הוכרו כאנשי מח"ל (מתנדבי חוץ לארץ) משום שרובם חזרו מיד לארצות מוצאם ולא התגייסו לצה"ל. מורי גרינפילד, אחד מן המתנדבים האמריקאים על אחת מספינות אלו – "התקווה", אסף מידע, חקר ופרסם את הנושא. פרסום ספרו העלה את חשיבות הנושא למודעות בקרב החוקרים וההיסטוריונים. בשנים לאחר מכן, במיוחד לאחר פריצת האינטרנט, זכה נושא המתנדבים לפרסום רב יחסית ההולם יותר את תרומתם הייחודית למפעל ההעפלה: יוצאי הפלי״ם הכלילו את עדותם של עשרות מתנדבים באוסף עדויות פעילי מפעל ההעפלה אותו פרסמו בספר ״השערים פתוחים - אסופת זכרונות״; אתר האינטרנט העוסק בפלי״ם ההעפלה והרכש מפרסם אף הוא עדויות אלה ונוספות שנאספו עם השנים; עדויות רבות של מתנדבים לעליה ב' מפורסמות גם באתר האינטרנט שהקימו יוצאי המח״ל.

השינוי במודעות לגבי תרומת המתנדבים למפעל ההעפלה, בתוספת תמיכה מצד יוצאי הפלי״ם, הביאו בסופו של דבר לשינוי בהגדרות הרשמיות כך שגם המתנדבים לעליה ב' נחשבים כיום אנשי מח"ל. ההגדרה המקובלת כיום "כל אלה אשר עזבו את בתיהם הקבועים בכל ארץ שהיא בעולם והצטרפו בהתנדבות להגנת היישוב או להגנת המדינה היהודית החדשה, וכוונתם הייתה לחזור לארצות מוצאם בתום השירות".

 רשימת הספינות 
להלן רשימת ספינות מעפילים וספינות להובלת ציוד ונשק אשר נרכשו בצפון אמריקה בתרומת היהדות המקומית ואשר צוות המלחים היה מורכב ברובו ממתנדבים אמריקאים:
 שם הספינה
(מקור + עברי) מוצא  מפקד
האנייה מספר
מעפילים צוות
מתנדב סוף מסע
המעפילים הערות Beauharnois colon
יאשיהו ווג'ווד
  איטליה
19/6/1946
  דב מגן  1,257  (30) 32  עתלית
27/6/1946
  Norsyd / Balboa
בהפלגת
ביריה
  צרפת
22/6/1946
  בצלאל דרורי  999  (18)
24
  עתלית
1/7/1946
  לקראת ההגעה לארץ המעפילים הועברו בלב ים לאונייה טורקית בשם Akbel שקיבלה את השם 'ביריה' Norsyd / Balboa
בהפלגת
הגנה
  יוגוסלביה
24/7/1946
  יהושע
בהרב
  2,678  (18) 24  עתלית
31/7/1946
  Ulua
חיים ארלוזורוב
  שוודיה
21/1/1947
  לובה
אליאב
  1,348  (22) 25  קפריסין
27/2/1947
  מעפילים עלו
גם באיטליה Abril
בן הכט
  צרפת
1/3/1947
  משה שוורץ  600  (26) 27  קפריסין
8/3/1947
  מפקד 2 :
שמחה ברלין Tradewinds
התקווה
  איטליה
8/5/1947
  ישראל רותם  1,414  (24) 28  קפריסין
17/5/1947
  President warfield
אקסודוס 1947
יציאת אירופה תש"ז
  צרפת
11/7/1947
  יוסי הראל  4,554  (38) 42  גרמניה
7/9/1947
  Paducah
גאולה
  בולגריה
28/9/1947
  מרדכי לימון  1,388  (36) 40  קפריסין
2/10/1947
  Northland
מדינת היהודים
  בולגריה
23/9/1947
  יוסף אלמוג  2,664  (23) 35  קפריסין
2/10/1947
  Pan crescent
עצמאות
 בולגריה
26/12/1947
  דב מגן  7,620  (6) 10 קפריסין
1/1/1948
  מבצע ה"פאנים" בפיקוד יוסי הראל
רוב אנשי הצוות היו איטלקים Pan York
קיבוץ גלויות
 בולגריה

26/12/1947
  ניסן לוויתן  7,620  (5) 8 קפריסין
1/1/1948
  מבצע "הפאנים" בפיקוד יוסי הראל
רוב אנשי הצוות היו גולים ספרדים רפובליקנים uss lst-138
אלטלנה
  צרפת
11/6/1948
  אליהו לנקין  940 + נשק  20  תל אביב
22/6/1948
  אינה חלק מספרו של גרינפילד kefalos
דרומית
  ארצות הברית
14/6/1948
  אדולף אוקו  אוניית נשק  8  תל אביב
8/9/1948
  אינה חלק מספרו של גרינפילד
רוב אנשי הצוות היו זרים mala
כלנית
  צרפת
4/7/1948
  אפרים טלמון  1150  29  חיפה
11/7/1948
  אינה חלק מספרו של גרינפילד uss pc-1265
יוקטן
  ארצות הברית
4/7/1948
  ג'וני טורטל  רכש  22  חיפה
29/9/1948
  אינה חלק מספרו של גרינפילד
רכש עבור חיל היםמתנדבים בודדים
בספינות נוספות
     (26) 19  וינגייט/ ברכה פולד/ דלין/ טירת צבי/ נתן ב'/ המעפיל האלמוני/ כתריאל יפה/ לטרון/ לנגב/ נחשון/ משמר העמק/ קרב עמק איילון/ תל חימתנדבים נוספים
במשימות אחרות
     14   רכש, מודיעין, גיוס, אימונים

יחד עם המעפילים שנתפסו על ידי הבריטים נעצרו גם המתנדבים האמריקאים. חלקם הועמדו לדין, אחרים נשלחו חזרה לארצות הברית והיו שגורשו עם המעפילים לקפריסין ואף לגרמניה.
ב־18 ביולי 1947, במסגרת ניסיונם למנוע מאוניות מעפילים להגיע לחופי ארץ-ישראל, השתלטו הבריטים, תוך כדי שימוש בנשק, על אניית המעפילים "אקסודוס 1947/יציאת אירופה תש"ז. במאבק מול הבריטים נהרגו שלושה מאנשי האנייה – שני מעפילים, צבי (הירש) יעקובוביץ, מרדכי בומשטיין ואיש צוות מן המתנדבים האמריקאים – וויליאם ברנשטיין, היחיד מבין כל המתנדבים שנפל בעת מילוי תפקידו על ספינת מעפילים.
אוניות מעפילים, 45 במספר, אשר נתפסו על ידי "הסיירת הפלשתינאית" של הצי הבריטי נגררו לנמל חיפה וכונו "צי הצללים". עם שחרור חיפה הוחל בהכשרת 10 כלי שיט מצי הצללים, אשר בעברן שימשו כאוניות קרב, להיות בסיס לחיל הים הישראלי. שש מספינות "הצי הסודי" הצטרפו לחיל הים, אחרות אשר היו כשירות לשיט הפכו אוניות סוחר או ספינות נוסעים.
 שם הספינה  שם בחיל-הים / צי הסוחר   הערות בן-הכט  אח"י מעוז ק-24  יאשיהו ווג'ווד  אח"י השומר (ווג'ווד) ק-18  הגנה  אח"י הגנה ק-20  התקווה  אח"י התקווה ק-22  מדינת היהודים  אח"י אילת א-16  הוחלף לאח"י מצפן יוקטן  אח"י נוגה ק-26   גאולה  גאולה א/ק 29  צי הסוחר קיבוץ גלויות  קוממיות א/ק 22  צי הסוחר עצמאות  עצמאות א/ק 21  צי הסוחר קפלוס  דרומית א/ק 33  צי הסוחר כלנית  תבור א/ק 35  צי הסוחר

בנוסף לספינות אלו כדאי לציין את ספינות המעפילים הבאות שהיו אף הן חלק מ"צי הצללים" (אף כי לא נרכשו בתרומת יהודי ארצות הברית או אוישו בצוותי מתנדבים מצפון אמריקה) והוסבו לספינות חיל הים או צי הסוחר :
"חנה סנש" הפכה לאח"י "חנה סנש" (ש-29) ובהמשך הצטרפה לצי הסוחר (א/מ 52).
"ברכה פולד" הצטרפה לצי הסוחר (א/מ 28).
"אף על פי כן" הפכה לאח"י אף-על-פי-כן, שימשה לאימונים והחל משנת 1969 מוצגת במוזיאון ההעפלה וחיל הים בחיפה.

רובם של המתנדבים האמריקאים חזרו לבתיהם עם סיום מפעל ההעפלה. חלקם הצטרפו לכוחות הלוחמים ו-10 מהם נפלו במהלך הקרבות של מלחמת העצמאות (בנוסף לביל ברנשטיין שנפל בקרב על האקסודוס): לואיס באל ("גאולה"), אריה לשנר ("הגנה"), ברוך לינסקי ("חיים ארלוזורוב"), הארולד צבי מונאש ("הגנה"), ראובן שיף ("גאולה"), דב זליגמן ("יאשיהו ווג'ווד"), דויד לוינגסטון ("חיים ארלוזורוב", "עצמאות"), יוסף (ג'ו) כהן ("אלטלנה"), דוד מיטרני ("אלטלנה"), יעקב (ג'ק) רוטמן ("דרומית").

חלק מצוות המתנדבים האמריקאים, כמו אחרים מאנשי מח"ל, בחרו להישאר במדינת ישראל, ביניהם מורי גרינפילד.

קישורים חיצוניים


 Cameron Jessop, סרטון בשם "Next year in Jerusalem" על המתנדבים האמריקאים באוניות מעפילים, 2019
, Elizabeth Rodgers, Robby Henson,  סרט בשם "Exodus-1947" על צוות המתנדבים האמריקאי ב"אקסודוס-1947", 1996
 Alan Rosenthal, סרט בשם "Waves of Freedom" על המתנדבים האמריקאים באוניות המעפילים, 2008
 ריאיון עם מורי גרינפילד לתוכנית חדשות בערוץ הטלוויזיה ILTV, 2018
 עם מורי גרינפילד לתוכנית L'Chayim (בנושא עליה ב) בערוץ הטלוויזיה JBS, 2015
 פרקי העפלה של חלוצים מאמריקה באתר האינטרנט של הפלי"ם
 רשימות וסיפורי מתנדבים באתר מח"ל העולמי
 רשימת מתנדבי מח"ל מצפון אמריקה
  רשימה מרוכזת של ספינות ואנשי מח"ל שפעלו בעליה ב' מתום מלחמת העולם השנייה
מתנדבי חו"ל בהעפלה באתר הפלי"ם ההעפלה והרכש

הערות שוליים

קטגוריה:ההעפלה
קטגוריה:יהדות ארצות הברית
*
קטגוריה:מלחמת העצמאות
קטגוריה:צה"ל: ספרים
קטגוריה:היסטוריה של חיל הים